Antroposofisk medisin

Antroposofisk medisin er en holistisk og salutogenetisk tilnærming (filosofi) til medisin som fokuserer på å styrke pasientens organisme og individualitet. Medbestemmelse, autonomi og verdighet blant pasienter er sentrale tema;Kienle, Kiene and Albonico, Anthroposophic Medicine, Schattauer 2006 ISBN 3-7945-2495-0, Chapter 3 and 6 terapiformer omfattet av antroposofisk medisin, slik som kunstneriske terapiformer, har til hensikt å supplere pasientens mulighet for å bli frisk. Antroposofisk medisin er derfor ikke et alternativ til konvensjonell medisin,Girke, Matthias "Was ist Anthroposophische Medizin?", Komplementäre und Integrative Medizin, v. 49, nr. 9, 1 September 2008, pp. 10-12 men et supplement og en filosofi eller et perspektiv på det å behandle syke. Antroposofisk medisin er en form for komplementærmedisin.Klotter, Jule (May 2006). Anthroposophical Medicine. Townsend Letter for Doctors and Patients, 24(1):274.  

 Historie 

Antroposofisk medisin ble grunnlagt i 1921 av den nederlandske legen Ita Wegman i samarbeid med filosofen Rudolf Steiner, som en utvidelse av konvensjonell medisin basert på den spirituelle filosofien antroposofi. Konvensjonell medisinsk behandling, slik som kirurgi og konvensjonelle medikamenter, brukes i den graden de er nødvendige, og personer som praktiserer antroposofisk medisin må være legeutdannet innen konvensjonell akademisk medisin (på denne måten skiller antroposofisk medisin seg fra alternativ medisin), i tillegg til å ha omfattende tilleggsstudier.von Rohr et al., "Experiences in the realisation of a research project on anthroposophical medicine in patients with advanced cancer" , Schweiz Med Wochenschr 2000;130:1173–84Cantor, I. S., and Rosenzweig, R. (December 1997). Anthroposophic perspectives in primary care. Primary Care, 24(4):867-87. PMID 9386260 Reprint copy

Den første antroposofiske klinikken, grunnlagt av Ita Wegman, ligger i Arlesheim i Sveits, og heter i dag Ita Wegman-klinikken. Frem til 1960-tallet var Wegman-klinikken det eneste antroposofiske sykehuset. I dag finnes det 28 antroposofiske sykehus på verdensbasis, og behandlingstilbud innen antroposofisk medisin i totalt 80 land. Fire antroposofiske sykehus i Sveits og Tyskland er statsfinansiert, tre er universitetssykehus tilknyttet nærliggende universiteter. Flere sveitsiske og tyske universiteter har også professorater innen fagområdet antroposofisk medisin eller komplementærmedisin (hvor antroposofisk medisin utgjør en viktig del), og andre universiteter har undervisningstilbud innen området. International Federation of Anthroposophical Medical Associations anslår at det er 2000 leger som praktiserer antroposofisk medisin på verdensbasis. Basert på utskrivelser av resepter beregnes det at 30 000 leger skriver ut antroposofiske medikamenter. Antroposofisk medisin er per 2012 et fag ved statlige universiteter i Nederland, Italia, Spania, Sveits, Tyskland og Østerrike.http://www.ivaa.eu/?p=16

Camphillbevegelsen ble grunnlagt av barnelegen Karl König, som jobbet som lege ved Wegmans klinikk. Mange av ideene som antroposofiske leger, og Camphillbevegelsen, har gått inn for, slik som medbestemmelse og autonomi for pasienter, har også fått gjennomslag i moderne helse- og omsorgstilbud utenfor de antroposofiske organisasjonene, slik som det offentlige helsevesenet.

 Behandlingsmetoder 

Basert på prinsippet om behandling av mennesket som en helhet er antroposofiske leger ofte svært grundige i sin diagnostikk, og det legges vekt på individuelt tilpasset behandling av hver pasient. Behandlingsmetodene består av en kombinasjon av vitenskapelig fundert behandling og udokumentert alternativ behandling. Noen prinsipper for medisinering synes å være hentet fra homeopatien, og man behandler kreft med misteltein etter Rudolf Steiners hypoteser.Mistletoe  American Cancer Society

 Forskning 

Antroposofisk medisin først og fremst er et perspektiv eller filosofi på sykebehandling, og vurdering av behovet for forskning er derfor noe annerledes innenfor antroposofisk medisin enn det man ser i skolemedisinen. Noe av vegringen mot å bruke store randomiserte dobbelblind-undersøkelser baseres på tanken om individualisert pasientbehandling.Some Thoughts on the Problems Which are Connected with Randomized and Blind Clinical Studies  AnthroMedLibrary Noen av prinsippene for antroposofisk medisin mangler også vitenskapelig støtte, deriblant teorien om at det ikke er hjertet som pumper blodet rundt i kroppen eller at et menneskes sykdomsbilde påvirkes av tidligere liv.The Heart Is Not A Pump Rudolf Steiner Research Center

Generelt er det i vitenskapelige miljøer skepsis til både prinsippene bak og utførelsen av antroposofisk medisin Holistic unit will 'tarnish' Aberdeen University reputation The Guardian, men den har likevel blitt tatt opp av enkelte universiteter.Anthroposophic Medicine  University of Michigan

 Organisering 

Det finnes en internasjonal legeforening innen antroposofisk medisin, International Federation of Anthroposophic Medical Associations og nasjonale legeforeninger i 31 land, herunder Norske legers forening for antroposofisk medisin i Norge.

 Syn på vaksiner 

Rudolf Steiner betraktet barnesykdommer som en nyttig bestanddel av et barns personlige utvikling, og selv om vaksiner mot slike sykdommer først ble utviklet etter hans død bekymret han seg for at vaksiner i fremtiden ville fordrive åndelighet til fordel for materialisme.Antroposofisk medisin  Antroposofisk Selskap i NorgeOm vaksinasjon og verdensbilder Fri TankeVaccination  AnthroMedLibraryEn vaksine mot ånden Skepsis.no Det har fått oppmerksomhet at det ved noen steinerskoler har vært utbrudd av meslinger.Frykter utbrudd av meslinger NRKFrykter store utbrudd av meslinger VG Norske legers forening for antroposofisk medisin (NLFAM) har uttalt at antroposofien eller de antroposofiske institusjonene ikke er motstandere av vaksiner, og hevder at vaksinedekningen ved norske steinerskoler er omtrent på nivå med offentlig skole.Uttalelse fra NLFAM om frykten for meslingeutbrudd  Antroposofisk Selskap i Norge . European Council for Steiner Waldorf Education har også uttalt at de ikke er mot vaksiner, men at foreldrene selv må velge.Det står imidlertid sentralt i den antroposofiske medisin at det er positivt for et barn å gjennomleve barnesykdommer, og mange antroposofer sår tvil om effektivitet og trygghet ved vaksiner.Disse vaksinene mangler barnet ditt  Din SideVidarkliniken deltar i kampanj mot barnvaccination    Dagens MedicinThe Vaccination Question  AnthroMedLibraryWhat do you do if your child has a fever?  Community Supported Anthroposophical MedicineÄr massvaccination mot mässling nödvändig? Medikament nr 5, 2000, s. 14-19. Antroposofiske leger er derfor tilbakeholdne med å anbefale vaksiner.Antroposofisk medisin Helse- og Omsorgsdepartementet

I 2008 ble mange elever smittet av kikhoste ved en steinerskole i California og for å unngå at resten av de uvaksinerte barna skulle bli smittet måtte myndighetene stenge skolen inntil utbruddet var under kontroll.Whooping cough outbreak closes private school in El Sobrante SFGate I 1999 ble det i Sverige gjennomført en undersøkelse som viste at bare 18 % av elevene ved steinerskoler hadde mottatt MMR-vaksine mot 93 % på andre skoler. Tilsvarende undersøkelser fra USA har vist samme tendens.School Vaccine Opt-Outs Rise In Private Schools Increases Risk Of Disease Outbreak, Physicians Say Huff Post Det har vært en rekke sykdomsutbrudd ved europeiske steinerskoler som følge av manglende vaksinering og tildels organiserte forsøk på å spre smitte.Här smittas barnen med flit  ETC StockholmAnthroposophy - A Risk Factor for Noncompliance With Measles Immunization The Pediatric Infectious Disease JournalWho Gets Measles in Europe? Oxford Journals: The Journal of Infectious DiseasesVaksinenekt og bevisst smitte Tønsbergs BladFöräldrar kan ha smittat sina barn med vilje  Göteborgs-Posten

Motstanden mot vaksiner blant antroposofiske leger kommer som regel til syne gjennom et ønske om å individualisere, altså at det gjøres en individuell vurdering for hvert barn hvilke vaksiner de skal få og når. Denne holdningen blir ofte et skalkeskjul for den mer direkte vaksinemotstanden. I 2015 etablerte den norske antroposofiske legen Sigurd Nes Foreningen for Fritt Vaksinevalg sammen med to andre leger.Nøkkelopplysninger fra Enhetsregisteret: Foreningen For Fritt Vaksinevalg - Min Kropp, Mitt Samtykke Brønnøysundregistrene Foreningens første initiativ var et foredrag med den amerikanske vaksinemotstanderen Suzanne Humphries. Nes er samtidig styremedlem i Norske Legers Forening For Antroposofisk Medisin.Nøkkelopplysninger fra Enhetsregisteret: Norske Legers Forening For Antroposofisk Medisin Nlfam Brønnøysundregistrene Også styreleder Anette Bender har uttalt seg kritisk om vaksiner.Her mangler hver tredje elev vaksine Tønsbergs Blad

Myten om at MMR-vaksinen forårsaker autisme basert på Andrew Wakefields forfalskede forskning, har også fotfeste blant antroposofer. Den norske antroposofen Trond Skaftnesmo har utgitt boken Folkefiender der han prøver å renvaske Wakefield.- Oddekalv har alliert seg med ekstreme!  Vepsen

Referanser

Litteratur

Bott, Victor, An Introduction to Anthroposophical Medicine, ISBN 1-85584-177-0
Douch, Geoffrey, Medicine for the Whole Person: A Guide to Anthroposophical Treatment ISBN 0-86315-362-3
Wolff, Otto and Husemann, Friedrich, The Anthroposophic Approach to Medicine ISBN 0-88010-031-1.

Eksterne lenker
 Norske legers forening for antroposofisk medisin
 Ita Wegman Klinik
 Om antroposofisk medisin fra Nasjonalt informasjonssenter for alternativ behandling (NIFAB)

Kategori:Antroposofi
Kategori:Medisin
Kategori:Alternativ behandling